KLASA: 030-02/18-01/66

URBROJ: 534-02-3-2/1-18-1

Zagreb, 06. travnja 2018.

Na temelju odredbe članka 61.a Zakona o državnim službenicima („Narodne novine“, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15 i 138/15, 61/17 – Odluka Ustavnog suda Republike Hrvatske), Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima („Narodne novine“, broj 100/11), Plana prijma na stručno osposobljavanje za rad bez zasnivanja radnog odnosa u Ministarstvu zdravstva za 2018. godinu KLASA: 030-02/18-01/53, URBROJ: 534-02-3/1-18-5 od 19. ožujka 2018. godine, Ministarstvo zdravstva raspisuje

**JAVNI POZIV**

za prijam osoba na stručno osposobljavanje za rad bez zasnivanja radnog odnosa u Ministarstvo zdravstva za sljedeća radna mjesta:

**Kabinet Ministra**

1. viši stručni referent -1 polaznik/ca

-mjesto rada Zagreb

Uvjeti:

* završen preddiplomski studij ili stručni studij u trajanju od najmanje 3 godine ekonomske, pravne ili druge društvene struke

**Glavno tajništvo**

Sektor za uredsko poslovanje i tehničke poslove

Služba za uredsko poslovanje

1. administrativni referent -1 polaznik/ca

-mjesto rada Zagreb

Uvjeti:

* srednja stručna sprema upravne, ekonomske, tehničke struke te gimnazije

**Uprava za medicinsku djelatnost**

1. administrativni tajnik -1 polaznik/ca

-mjesto rada Zagreb

Uvjeti:

* srednja stručna sprema zdravstvene, upravne, ekonomske struke te gimnazije

**Uprava za financijske poslove, fondove Europske unije, međunarodne projekte i javnu nabavu**

Sektor za financijske poslove

Služba za izvršenje državnog proračuna, financijsko upravljanje i kontrole, sustav kvalitete, računovodstvo i knjigovodstvo

1. stručni referent -1 polaznik/ca

-mjesto rada Zagreb

Uvjeti:

* srednja stručna sprema ekonomske struke te gimnazije

**Uprava za financijske poslove, fondove Europske unije, međunarodne projekte i javnu nabavu**

Sektor za javnu nabavu

Služba za planiranje i pripremu postupaka javne nabave

1. stručni suradnik-1 polaznik/ca

-mjesto rada Zagreb

Uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ekonomske ili pravne struke

**Uprava za sanitarnu inspekciju**

Sektor županijske sanitarne inspekcije

Služba za planiranje i koordinaciju rada županijske sanitarne inspekcije

1. upravni referent-1 polaznik/ca

-mjesto rada Zagreb

Uvjeti:

* srednja stručna sprema tehničke, upravne, ekonomske struke te gimnazije

**Samostalni sektor za inspekcije u zdravstvu**

Služba farmaceutske inspekcije

1. stručni suradnik -1 polaznik/ca

-mjesto rada Zagreb

Uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij zdravstvene struke, biologije, molekularne biologije ili pravne struke

Osim navedenih uvjeta osoba mora ispunjavati i uvjete propisane člankom 4. Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima, odnosno da:

1. je prijavljen/a u evidenciju nezaposlenih osoba pri nadležnoj službi za zapošljavanje Hrvatskog zavoda za zapošljavanje, sa stečenim akademskim nazivom magistra struke ili stručnog specijalista ili stručnim nazivom sveučilišnog ili stručnog prvostupnika struke ili sa završenom srednjom školom u četverogodišnjem trajanju,
2. ima odgovarajući stupanj obrazovanja i struku predviđenu za obavljanje poslova radnog mjesta za čije se obavljanje prima na stručno osposobljavanje,
3. nema radnog iskustva na odgovarajućim poslovima u smislu odredbi Zakona o državnim službenicima,
4. za nju ne postoje zapreke za prijam u državnu službu utvrđene odredbom članka 49. stavka 1. Zakona o državnim službenicima.

Iznimno od citiranog članka 4. stavka 1. podstavka a) Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima, za osobe koje su prijavljene u evidenciju nezaposlenih osoba s akademskim ili stručnim nazivom, odnosno akademskim stupnjem stečenim prije stupnja na snagu Zakona o akademskim i stručnim nazivima i akademskom stupnju („Narodne novine“, broj 107/2007), stečeni akademski ili stručni naziv, odnosno akademski stupanj izjednačava se s odgovarajućim akademskim ili stručnim nazivom ili akademskim stupnjem u skladu s odredbom članka 14. toga Zakona.

Pored navedenih uvjeta, kandidat/kinja treba ispunjavati i uvjet iz Zakona o poticanju zapošljavanja („Narodne novine“ broj 57/12, 120/12, 16/17) i voditi se kao nezaposlena osoba do navršenih 30 godina života koja se u evidenciji nezaposlenih osoba Hrvatskog zavoda za zapošljavanje kao nezaposlena osoba vodi najmanje 30 dana i koja, bez obzira na razdoblje ukupno evidentiranog staža u mirovinskom osiguranju, nema više od 12 mjeseci staža u stečenoj kvalifikaciji, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja.

U prijavi na javni poziv navode se osobni podaci podnositelja prijave (osobno ime, datum i mjesto rođenja, adresa stanovanja, broj telefona, po mogućnosti e-mail adresa) i redni broj i naziv radnog mjesta na koje se prijavljuje.

Uz prijavu na javni poziv podnositelj prijave dužan je priložiti:

1. životopis,
2. dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),
3. dokaz o stručnoj spremi (preslika diplome, uvjerenja ili svjedodžbe o stečenoj stručnoj spremi za kandidate koji se prijavljuju na mjesto za koje je uvjet završen odgovarajući sveučilišni ili stručni studij),
4. dokaz da nemaju više od 12 mjeseci staža u stečenoj kvalifikaciji (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje),
5. uvjerenje nadležnog suda da se protiv podnositelja prijave ne vodi kazneni postupak (koje nije starije od šest mjeseci),
6. uvjerenje o nezaposlenosti Hrvatskog zavoda za zapošljavanje iz kojeg je razvidno da se kandidat/kinja vodi u evidenciji o nezaposlenosti kao nezaposlena osoba duže od 30 dana.

Isprave se prilažu u neovjerenom obliku, a osoba je prije sklapanja pisanog ugovora dužna dostaviti na uvid originalne dokumente.

Ukoliko se osoba prijavljuje na više radnih mjesta potrebno je dostaviti prijavu sa svim traženim prilozima pojedinačno za svako radno mjesto.

Prijava mora biti potpisana.

Urednom prijavom smatra se prijava koja sadrži sve podatke i priloge navedene u Javnom pozivu.

Nepravovremena i nepotpuna prijava neće se razmatrati.

Komisija za provedbu postupka prijma osoba na stručno osposobljavanje bez zasnivanja radnog odnosa pozvati će kandidate/kinje koji ispunjavaju formalne uvjete iz Javnog poziva na razgovor (intervju).

Vrijeme i mjesto održavanja razgovora (intervjua) objavit će se na web stranici Ministarstva zdravstva najmanje 5 (pet) dana prije održavanja razgovora(intervjua).

Za kandidata/kinju koji ne pristupi razgovoru smatrat će se da je povukao prijavu.

Odluku o izboru kandidata/kinja donosi ministar zdravstva vodeći računa o interesima, profesionalnim ciljevima i motivaciji kandidata/kinja, trajanju nezaposlenosti te rezultatima selekcijskog postupka.

O izboru i pozivu na potpisivanje ugovora o stručnom osposobljavanju bez zasnivanja radnog odnosa bit će obaviješteni samo izabrani kandidati/kinje telefonski i/ili putem elektroničke pošte.

S kandidatom/kinjom izabranim/om na stručno osposobljavanje zaključuje se pisani ugovor u kojem se utvrđuje radno mjesto za čije se poslove provodi stručno osposobljavanje, trajanje stručnog osposobljavanja te međusobna prava, obveze i odgovornosti ugovornih strana.

Izabrani kandidat/kinja ne ostvaruje status državnog službenika, ne zasniva radni odnos, ali prima naknadu za rad koju osigurava Hrvatski zavod za zapošljavanje.

Po obavljenom stručnom osposobljavanju kandidati/kinje imaju pravo polaganja državnog stručnog ispita čije troškove snosi Ministarstvo zdravstva.

Rok za podnošenje prijava s potrebnom dokumentacijom je **8 (osam) dana od dana objave Javnog poziva** na web stranici Hrvatskog zavoda za zapošljavanje i web stranici Ministarstva zdravstva.

Prijave s dokazima o ispunjavanju uvjeta podnose se neposredno ili poštom na adresu: Ministarstvo zdravstva, 10 000 Zagreb, Ksaver 200a, s naznakom „Za Javni poziv za prijam osoba na stručno osposobljavanje bez zasnivanja radnog odnosa u Ministarstvu zdravstva“.

MINISTAR

prof. dr. sc. Milan Kujundžić, dr. med.